Cà

Miranduléś C'l artìcul chè 'l è scrit in Miranduléś Par cà a s dascór dna strutùra basta ch'a sia, druàda da 'l óm par quaciàr-as durànt al dè e la nòt (par magnàr, punsàr o durmìr) e in dua a viṿ tuta la famìja in gènar, dal vòlti cun anc dal bèsti. Na cà americàna cun dal part in légn Un palàs ad Straśbûrg tirâ sù in stîl Liberty La Vila Rósa ad San Pusidóni La cà la pōl èsar da par lē (s'l'è ad lus la s ciàma vila) o insém a di atri in un cundumìni o in un palàs. In cal caś chè la tōś al nóm 'd apartamènt. Dal nòstri bandi al cà i èṅ fati druànd dal prédi, di matòṅ e dal cimènt ma in di àtar paéś i s pōlan druàr di àtar materiài cum al légn. Par tiràr sù na cà a gh vōl al parmés. Un tècnic ('n inśgnér, 'n architét o un geométar) al gh'à da far un prugèt e pò purtàr la dmanda in cumùn p'r avér al parmés ad custruìr. Cun cal fój ad carta lè, al pruprietàri al pōl finalmènt dar inìsi a i lavōr. Quànd la cà l'è prònta, a gh'è da scrìv'r-la in catàst (Agensìa dal Teritòri), druànd i còdas A/1/A/9 p'r al cà (a secónd dal finidùri e dal valōr), C/2 p'r al cantìni e al sufìti e C/6 p'r i garàǵ. Ambînt In na cà i s pōlan catàr chi ambînt chè: Bśól/Balcòṅ/Teràsa: i èṅ di spasi a i piàṅ élt avèrt ad sōvar (esénd sénsa téǵ) ch'i vaṅ da 'd là dla sàguma d'l edifìsi e i sarvìsan par ciapàr dl'ària ad fóra. I s càtan da spés in di cundumìni Àndit: 'l è 'l ambînt da in du a ś vèṅ dèntar Salòt/Salòṅ/Tinèl: 'l è 'l ambînt in du a s pasa al dè Cuśìna: 'l è 'l ambînt in du a s fà da magnàr; quànd 'l è pìcul, al s ciàma Cuśinòt Sala da pranś: 'l è 'l ambînt in du a s magna Curidōr/Andavèṅ: 'l è 'l ambînt druâ par pasàr da na cambra a n'atra Bagn/Lìcit: 'l è 'l ambînt druâ par lavàr-as o p'r andàr ad còrp o pisàr Lavandarìa: 'l è 'l ambînt in du a s lava i pagn Cambra da lèt: l'è la cambra in du a s dòrum o a s pònsa Tanabùś: 'l è 'n spasi pìcul ch'al sarvìs par métar via dla ròba Garàǵ: 'l è 'n spasi in du a s mét dèntar la màchina Cantìna: 'l è 'n ambînt frésc in dua a n s viv minga ma ch'al sarvìs par métar via di śavàj o di àtar lavōr. Al s cata sèmpar a 'l piàṅ tèra di edifìsi o anc più sóta incóra Sufìta: 'l è 'n ambînt ch'al s cata a 'l ùltim piàṅ, còmad par métar via la ròba Tasèl mòrt/Tasèl: 'l è 'l ambînt ch'al s cata sóta 'l téǵ Mansàrda: 'l è un tasèl mòrt in du a s pōl vìvar Manéri ad dir (EGL) A cà mia, (IT) A parer mio; secondo me. (EGL) Avèr-ag na cà cun tut i còmad, (IT) Avere una casa agiata. (EGL) Tgnìr la testa a cà, (IT) Essere molto ragionevoli. (EGL) Ès'r ad cà, (IT) Essere di casa, quand a s è dimòndi amìg ad na famìja. (EGL) Andàr in cà, (IT) Andare in cucina. (MUD) Mè a stâg chè ad cà,[1] (IT) Io abito qui. (BLG) Al n'è brîṡa tótt a cà,[2] (IT) ’L è 'n pò mat. (RGN) Furtunêda cla ca ch'uj va al rundanén a fèr e' nid,[3] (IT) Fortunata quella casa dove le rondini vanno a fare il nido. (MUD) Al gh'à la cà gòtica coi scùr zài e 'l mèr dedrē... (batùda da dìr in fuga tùta 'd un fiâ :-D ), (IT) Ha la casa gotica con gli scuri gialli e il mare dietro. Àtar prugèt Template:Interprogetto/CollegamentoTemplate:Interprogetto/CollegamentoTemplate:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro Wikiquote contiene citazioni di o su Cà Wikimedia Commons contiene file multimediali su Cà Wikizionario contiene la voce di dizionario «Cà» Referènsi ↑ (MUD) e (IT) "Vin chè, va 'là!", dal Giuseppe di Genova, Mòdna, 2009, paǵ. 30. ↑ (BLG) e (IT) "Dizionario Italiano - Bolognese", Milàṅ 2012. ↑ (RGN) e (IT) "Vocabolario Romagnolo Italiano", dl Adélum Masotti, Bulògna, 1996. Culegamènt estéran (IT) Sit dl'Edilìsia Privàda dal cumùn ad Mòdna